Den finske handelen gikk til Rovaniemi – en strekning på 550 km, og opp til 1 600 lastebiler var engasjert. Den finske importen bestod hovedsakelig av mat, men også av fly, biler, metaller, oljer med mer, mens eksporten bestod av trevarer. Totalt anløpte over 200 fartøy, og 340 000 tonn varer ble importert og 180 000 tonn eksportert. Sommeren 1940 forekom også en viss persontrafikk med flyktninger fra Europa, bl.a. avgikk et amerikansk passasjerfartøy med 900 ombord i august 1940.